CELEX: C2006/165/71
Language: hu
Date: 2006-07-15 00:00:00
Title: F-61/06. sz. ügy:  2006. május 12-én  benyújtott kereset – Sapara kontra Eurojust

15.7.2006   
            
            
               HU
            
            
               Az Európai Unió Hivatalos Lapja
            
            
               C 165/35
            
         2006. május 12-én benyújtott kereset – Sapara kontra Eurojust
   (F-61/06. sz. ügy)
   (2006/C 165/71)
   Az eljárás nyelve: angol
   Felek
   
      Felperes: Cathy Sapara (Hága, Hollandia) (képviselők: G. Vandersanden és C. Ronzi ügyvédek)
   
      Alperes: Eurojust
   Kereseti kérelmek
   
               —
            
            
               A Közszolgálati Törvényszék semmisítse meg a felperes szerződésének megszűnését kimondó 2005. július 6-i határozatot és rendelje el a felperesnek az említett időponttól történő továbbfoglalkoztatását az Eurojustnál;
            
         
               —
            
            
               a Közszolgálati Törvényszék rendelje el a felperes által elszenvedett, átmenetileg méltányosan 200 000 euróban meghatározott összegű nem vagyoni kár megtérítését, illetve vagyoni kárként a felperes 2005 júliusa és 2009. október 15-e közötti fizetésének megtérítését;
            
         
               —
            
            
               a Közszolgálati Törvényszék az alperest kötelezze az eljárás költségeinek viselésére.
            
         Jogalapok és fontosabb érvek
   A felperes az Eurojust korábbi ideiglenes alkalmazottjaként vitatja a szerződésének próbaideje végén történt megszüntetéséről szóló határozatot.
   Keresetének alátámasztására a felperes az alábbiakat adja elő:
   
               —
            
            
               az Európai Közösségek egyéb alkalmazottjainak alkalmazási feltételei 14. cikkének, illetve a személyzeti szabályzat 9. cikkének megsértését;
            
         
               —
            
            
               a felperes érdekeit érintő bármely jogi aktus indokolására vonatkozó jogi alapelv megsértését;
            
         
               —
            
            
               a tényekre vonatkozó nyilvánvaló mérlegelési hibát, amely téves jogalkalmazáshoz vezetett;
            
         
               —
            
            
               a gondos ügyintézés és a védelemhez való jog alapelvének megsértését;
            
         
               —
            
            
               hatáskörrel való visszaélést.
            
         A kártérítési igénnyel kapcsolatban a felperes úgy véli, hogy zaklatás áldozata, és több alkalommal is megsértették a becsületét.